Manie: Tyd vir restaurantsteaks! | Landbou
Manie wonder of dit genoeg gaan wees en hoe lank die besluitnemers in die bevelsraad hul storie gaan gestand doen. Kyk nou maar na die jagbedryf. Eers kon niemand jag nie, toe mag dié van ons wat vir die pot skiet, gaan jag en op plase oorslaap – selfs in ander provinsies. Toe mag ons weer net in ons eie provinsies jag en nie oorslaap op die jagplaas nie – ten koste van die arme Gautengers.
Maar, wonder bo wonder, kom die soveelste verandering: Jagters kan nou weer op die jagplaas oorbly, maar net binne hul eie provinsies – arme Gautengers. Besef die regering jy verarm nie net een sektor wanneer jy die ekonomiese deur in sy gesig toeklap nie?
Die hele land voel dit. Jaco van der Walt van Waltkon Vleis in Limpopo sê die mark vir uitsoekvleissnitte het sodanig gekrimp dat hy nou half-leë vragmotors stuur om vleis by sy kliënte in Gauteng, Noordwes en Limpopo af te laai. Hy sê dit is omdat hotelle, gastehuise, restaurante en wildlodges nou bitter min (of geen) vleis bestel.